**Vedtægt**

for

økonomi- og budgetudvalget

i Sankt Knuds Sogn

**§ 1**

Økonomi- og budgetudvalget er nedsat af menighedsrådet i henhold til lov om menighedsråd § 20, og har til formål at støtte kassereren i udførelsen af sit hverv.

**§ 2**

Udvalget medvirker til at kassereren kan udarbejde budgetforslag samt aflægge årsregnskab i overensstemmelse med gældende lovgivning og i henhold til de retningslinjer, menighedsrådet fastsætter.

Udvalget foretager sammen med kassereren løbende budgetopfølgning og har ansvar for, at menighedsrådet træffer beslutninger om korrigerende handlinger, hvis budgetforudsætninger ikke overholdes.

Udvalget medvirker til at kassereren kan fremlægge retvisende kvartalsregnskaber med fyldestgørende forklaringer til godkendelse i menighedsråd og provstiudvalg.

En repræsentant for udvalget deltager sammen med kassereren i provstiets budgetsamråd.

**§ 3**

Økonomi- og budgetudvalget består af kassereren, menighedsrådets formand, kontaktpersonen, kirkeværgen samt formændene for musikudvalget, foredrags- og udflugtsudvalget, gudstjenesteudvalget og koordinations- og frivillighedsudvalget.

Kassereren er formand for udvalget.

**§ 4**

Økonomi- og budgetudvalget holder møder 2 uger før fremlæggelse af kvartalsrapporter på menighedsrådets møder. Desuden efter behov i forbindelse med aflæggelse af årsregnskab samt udarbejdelse af foreløbigt budgetbidrag og endeligt årsbudget.

**§ 5**

Udvalgets formand indkalder medlemmerne til møderne, hvortil regnskabsføreren kan tilsiges, hvis det af vedkommende skønnes nødvendigt.

Vedtægten forelagt og vedtaget på menighedsrådsmøde.

Den: 17. december 2024

Eva Haue

Formand for menighedsrådet